# הקדמה - הוראת יחידת ההגבר 'קום והתהלך'

יחידת 'קום והתהלך' היא אחת מיחידות ההגבר, ומיועדת לתלמידי 5 יחל בלבד.

זכות גדולה יש לנו, הגרים בארץ המובטחת ויכולים לפסוע בשבילי האבות ולראות את אותם עמקים, הרים וערים, שראו אבותינו.

מטרתה של יחידת הנושא הזו - 'קום והתהלך', היא לחבר בין התלמידים הלומדים את התנ"ך ובין הארץ עליה הם יושבים. החיבור יכול וצריך לבוא לידי ביטוי לאורך כל שנות הלימוד, אולם יחידה זו אינה עוסקת ברצף של פסוקים או פרקים אלא מאפשרת לטעום מדרך לימוד שונה המשלבת את הכתוב עם המפגש בשטח: הנופים, הגיאורפיה והטופוגרפיה של הארץ, הממצאים הארכיאלוגיים והכתובות שנמצאו.

הוראת היחידה כוללת 12-15 שיעורים בכיתה ועוד 2 סיורים בשטח שכל אחד בן 5 שעות.

במסגרת יחידות ההוראה אנו מציעים כאן חמש יחידות לימוד בכתה המשתלבות בנושא ויחידות הכנה לסיורים בשטח:

* הכרות עם אחת הערים המרכזיות בתנ"ך, שרובנו לא מצליחים להגיע אליה באופן פיסי כיום: העיר שכם (2 שיעורים)
* מסע בעקבות פרשיה תנ"כית – שבט הדני מבקש לו נחלה (2 שיעורים)
* בדרכי אבות - הדרכים הראשיות והצדדיות בארץ: בדרכי אברהם ויצחק (2 שיעורים)
* ירושלים לאורך ימי התנ"ך (2 שיעורים - ניתן להרחיב את הלימוד ל 4 שיעורים במקום יחידת הבחירה)
* יחידת בחירה: בדרכי יעקב אבינו, קבר רחל, משכן שילה, בעקבות ארון ה', נדודי דוד, קרב מכמש ועוד (2 שיעורים)(
* הכנה לסיורים בשטח (2 שיעורים - שיעור הכנה אחד לפני כל סיור)

**לייעוץ והדרכה בהוראת היחידה ולהצטרפות לתיקיית חומרים המשותפת למורים המלמדים את היחידה ניתן לפנות לאסתר גרוסברג:** grosbergaa@gmail.com

|  |  |  |
| --- | --- | --- |
| חומרי הוראה(12-15 שעות הוראה) | לימודי חובה | בדרכי אבותינוירושליםשכםמסע בני דן |
| לימודי בחירה | מסעות יעקבבעקבות אליהו(יחידה אחרת ע"פ בחירת המורה) |
| דרכי הערכההערכת היחידה בנויה משלושה מרכיבים, שלושתם חובה. | מבחנים40% | [קישור לדוגמאות לשאלות](https://drive.google.com/file/d/11HuhNPf55F64BwW5K8GqFY2io3P6ztxw/view?usp=sharing) (סביבה סגורה, הכניסה באמצעות סיסמא שתינתן ע"י המדריך המחוזי).  |
| סיורים(כל כיתה תצא לשני סיורים לימודיים לפחות)30% | [מסמך המדגים חלופות הערכה במהלך סיור לימודי](http://www.lilmod.cet.ac.il/CETHandler.ashx?n=CetEntities.FileViewer&i=7b6c26a9-ffd0-426d-b508-19d6c9d151f1&id=368231)  הצעות לסיורים, שיעור מקדים, מבנה של דוח סיור[סיורים- הצעות מורים](http://www.lilmod.cet.ac.il/ShowItem.aspx?ItemID=9bbedffa-1257-4fb7-b75b-14eddaeaf9a1&lang=HEB). |
| תוצר יצירתי30% | בין האפשרויות למשימה קבוצתית או אישית:* הצגה בשטח
* משפט
* עיתון
* משחק
* דף מקורות
* כתיבת חקר

[דוגמאות לחלופות הערכה שבוצעו ע"י מורים בתשע"ד-ה](http://www.lilmod.cet.ac.il/ShowItem.aspx?ItemID=f0e7709a-67b9-4cb7-9583-f927af207c77&lang=HEB) |

אמצעי עזר להוראת הנושא

1. ללימוד יחידות הנושא נדרש מלבד תנ"ך ופרשנים גם שימוש במפה. לפחות מפה של 1:250,000 ק"מ. בפני כל תלמיד צריכה להיות מפה בזמן השיעור.

2. אנו ממליצים להשתמש בהוראה בכיתה גם בתוכנת גוגל-ארץ ([google-earth](http://www.google.com/earth/index.html). )

3. ריכוז של מושגים הנלמדים לאורך הנושא. ראו להלן בעמוד 4.

פדגוגיה של הוראת תנ"ך בשטח

1. ["הסיור המקראי"](https://drive.google.com/file/d/1pu5gz4XBcDrHuAbV9s-jDvOHf6UPf1np/view?usp=sharing) - ד"ר יוסי שפנייר

2. לימוד תנך בשטח, מתודות ודרכי פעולה, אפרת נתן

. 3.["למידה חוץ-כיתתית בהוראת תנ"ך: יתרונות ואתגרים",](https://drive.google.com/file/d/1ZUaExlrknGGbAsbxafQc-_T0Y-FBVdch/view?usp=sharing) ד"ר דוד שניאור וד"ר דניאל רביב, עמ' 292-280

4. [בין התנ"ך לארכאולוגיה- שיעורו של ד"ר אריה בורנשטיין על ממצאי הארכאולוגיה ולימוד התנ"ך](https://youtu.be/fwXTHG1M3QQ)

## מושגים הנלמדים לאורך הנושא

מבוא

במסגרת יחידות הלימוד נעזר במושגים שונים הקשורים להיבטים גיאוגרפיים-היסטוריים, ארכיאולוגיים, שעוזרים להבין טוב יותר את ההיבט הריאלי של הכתובים.

המושגים הללו מופיעים בדרך כלל מספר פעמים ביחידות הלימוד כך שניתן להתנסות ולהבין את המושגים מתוך עיון בהופעתם.

במהלך הלימוד, ובפרט במהלך הסיורים, מומלץ להשתמש במושגים הללו, ולהוסיף **דוגמאות נוספות**, על מנת לתרגל את התלמידים בזיהוי המושגים ובתרומתם להבנת הכתובים.

להלן מילון מושגים קצר ודוגמאות להופעות של המושגים הנכללים בו, ביחידות הלימוד.

מילון מושגים קצר

זיהוי אתרים מימי התנ"ך–קיימים מספר אמצעים לזיהוי אתרים מימי התנ"ך, ביניהם: שימור השם עד לימינו (הרבה פעמים בזכות השם הערבי ששימר את השם הקדום), ממצא ארכיאולוגי מימי התנ"ך והקשר גיאוגרפי המתאים למקורות. להרחבה היכנסו [לקישור הבא](https://drive.google.com/file/d/1Jr1NRZT0Dcts2mOCc_kk5dW6MI01IJGF/view?usp=sharing).

ארבע רוחות השמים בתנ"ך–ארבע רוחות השמים מכונים בתנ"ך בדרך שונה מן העברית המודרנית. צד מזרח, שבו זרחה השמש הוא הצד שאליו פנה האדם בבוקרו של יום, והוא נקרא: "קדם", "פני". ולפיכך צד מערב מכונה "אחור" (ים התיכון נקרא "הים האחרון" ראו בדברים יא, כד). מימינו של אדם שפניו מזרחה צד דרום, המכונה "תימן", ומשמאלו צד צפון. אברהם אבינו שרדף אחרי המלכים מים המלח ועד דן, השיגם מצפון לדמשק:

בראשית פרק יד:

(יד) וַיִּשְׁמַע אַבְרָם כִּי נִשְׁבָּה אָחִיו וַיָּרֶק אֶת חֲנִיכָיו יְלִידֵי בֵיתוֹ שְׁמֹנָה עָשָׂר וּשְׁלֹשׁ מֵאוֹת וַיִּרְדֹּף עַד דָּן:

(טו) וַיֵּחָלֵק עֲלֵיהֶם לַיְלָה הוּא וַעֲבָדָיו וַיַּכֵּם וַיִּרְדְּפֵם עַד חוֹבָה אֲשֶׁר מִשְּׂמֹאל לְדַמָּשֶׂק:

 להרחבה בנושא ארבע רוחות השמים ראו [בקישור הבא](https://drive.google.com/file/d/1lfxxU3TqxpEMPW8HdzvWd_TZig9W0EwQ/view?usp=sharing)

דרכים מימי התנ"ך **(**[**לרשימה מלאה**](http://www.nofim-il.co.il/site/?p=1780)**)**

דרך הים, "דרך ארץ פלשתים" –דרך בינלאומית שחברה את מצרים למסופוטמיה (בין שני הנהרות הגדולים פרת וחידקל). הדרך עברה לאורך החוף ממצרים ועד אזור הכרמל. התעקלה מזרחי דרך ואדי מילק, למגידו, ומשם חצתה את עמק יזרעאל בואכה צפון מזרח, והמשיכה עד מסופוטמיה. היא מכונה "דרך ארץ פלשתים" כיון שערי הפלישתים לאחר יציאת מצרים, שכנו לאורך שפלת החוף ([ראו במפה](http://mikranet.cet.ac.il/storage/items/12600_12699/0000012655/12655_L.jpg)). כדאי לציין שבימי התנ"ך היא לא נקראת דרך הים, ורק בתקופה הרומית ניתן לה השם הזה. בימי התנ"ך היא נקראת, כמו דרכים אחרות, על שם היעד אליו היא מובילה: "דרך ארץ פלשתים". כיום, כביש 6 סלול על התוואי של דרך הים, וממש כמוה, הוא יוצא ביקנעם. בקו החוף בעת העתיקה לא היו יישובים, לכל היותר התגוררו לאורך הנחלים, כיון שלאורך רצועת החוף היו ביצות ענק עד תחילת המאה ה-20.

דרך המלך –חיברה בינלאומית שחיברה את מסופוטמיה למצרים, ועברה בעבר הירדן המזרחי עד מדרום לים המלח([ראו במפה](http://mikranet.cet.ac.il/storage/items/12600_12699/0000012655/12655_L.jpg)). היו לה שתי התפצלויות לכיוון מצרים, האחת, דרך שור, שעברה דרך באר שבע, קדש ברנע, בואכה מצרים, והשנייה דרומית יותר, שעברה בעציון גבר (אילת) ומשם פנתה מערבה בואכה מצרים.

דרך אפרתה, המסילה – כינוי מקראי לדרך אורך בתוך הארץ לאורך שדרת ההר המרכזי, דרך גב ההר, [כביש 60 בימינו](http://www.google.co.il/search?hl=en&qscrl=1&rlz=1T4ADFA_enIL466IL466&q=%D7%93%D7%A8%D7%9A+%D7%9E%D7%91%D7%95%D7%90+%D7%94%D7%A9%D7%9E%D7%A9&ion=1&bav=on.2,or.r_qf.&bvm=bv.48705608,d.ZWU&biw=1280&bih=817&um=1&ie=UTF-8&tbm=isch&source=og&sa=N&tab=wi&ei=5FblUbWeJ4SuO9PFgYgP#facrc=_&imgdii=_&imgrc=iB4yXA-JDye77M%3A%3BsQYMtsRy7GqUqM%3Bhttp%253A%252F%252Fimages1.wikia.nocookie.net%252F__cb20110104211055%252Fdanielventura%252Fhe%252Fimages%252Fa%252Fa1%252FZomet_kvish_60.jpg%3Bhttp%253A%252F%252Fhe.danielventura.wikia.com%252Fwi), למן באר שבע בדרום ועד לעמק דותן, בואכה עמק יזרעאל בצפון. דרך מרכזית לעם ישראל בימי התנ"ך למן כניסתו של אברהם אבינו לארץ ואילך. יש המכנים אותה כיום בשם "דרך האבות" ([ראו במפה](http://www.mikragesher.org.il/dev/encyclopedia/ency_pics/252.jpg)(

דרך מבוא השמש – דרך רוחב מן הירדן לכיוון שכם, שנקראת על שם הכיוון (ממזרח למערב). צד מערב נחשב הצד שבו השמש באה (=שוקעת). בדרך זו נכנס אברהם אבינו ארצה (ראו במפה).

דרך שור– דרך רוחב שחיברה את באר שבע עם מצרים, ועברה דרך קדש ברנע (ראו במפה). דרך זו חצתה את סיני מדרום לדרך הים (דרך ארץ פלישתים). היא מכונה שור על שם המבצרים והחומות שהקימו המצרים ממזרח לממלכתם, בכדי למנוע פלישות של צבאות והתקפות ממערב למצרים.

להרחבה בנושא הדרכים בימי התנ"ך ומשמעותם בכתובים ראו [בקישור הבא](https://drive.google.com/file/d/1YDYHgePZrOFjfH5IyXoxOeWNJsR5ZQSX/view?usp=sharing)

שמות של התקופות:

התקופה הכנענית –שמהשל התקופה שבמהלכה הגיעו אבותינו לארץ, והיא מכונה כך על שם תושביה הכנעניים. היא מכונה גם תקופת הברונזה.

תקופת הברזל א– הוא כינוי לתקופת ההתנחלות הישראלית (התקופה הישראלית הראשונה) ויש לה מאפיינים ארכיאולוגיים, כמו תבנית של הבתים ([בית ארבעת המרחבים](http://lib.cet.ac.il/pages/item.asp?item=16804), המכונה גם "הבית הישראלי"), ומאפיינים חומריים נוספים, כמו קנקני שפת הצווארון (ראו מושג).

תקופת הברזל ב– כינויה הארכיאולוגיה של התקופה למן הקמת המלוכה בישראל ועד כיבוש הארץ וחורבן המקדש בידי הבבלים (1000-586 לפנה"ס).

אירוע מימי התנ"ך, שיש לו אזכור ארכיאולוגי:

מסע שישק – מסע צבאי שערך שישק מלך מצרים בארץ ישראל, ומעריכים שהוא נערך בשנת 925 לפנה"ס. המסע נזכר הן בתנ"ך (מלכים א יד, כה; דברי הימים ב יב, ב) והן במקורות המצריים (במקדש בכרנך) והוא אחד האירועים הקדומים ביותר בתנ"ך הנזכר גם במקורות חוץ-מקראיים. מסע זה הביא לחורבנן של עשרות ערים ישראליות בעיקר בתחומה של ממלכת ישראל.

ממצאים ארכיאולוגיים:

חומה קיקלופית – חומה גבוהה, עבה מאד (יותר מ 4 מטר) ובצורה, שאופיינית לתקופה הכנענית (התיכונה). שמה ניתן לה על שם היצור המיתולוגי קיקלוף, ייצור ענק בעל עין אחת, מהמיתולוגיה היוונית. לא בכדי תיאורו המרגלים את חומות הערים הכנעניות בתיאור הבא: "עָרִים גְּדֹלֹת וּבְצוּרֹת בַּשָּׁמָיִם" (דברים א, כח).

שער העיר הכנענית– שער העיר מימי התקופה הכנענית נמצא עד היום במספר יישובים. למשל, השער ששרד בתל דן, נחשב לשער הגדול ביותר שנותר בשלמותו מן התקופה הכנענית. ניתן בעזרתו ובעזרת שרידי החומה הכנענית האדירה שהקיפה את העיר להבין את דברי המרגלים "וְהֶעָרִים בְּצֻרוֹת גְּדֹלֹת מְאֹד" (במדבר יג, כח). 

[להרחבה בנושא שער העיר](http://www.srugim.co.il/25348-%D7%9C%D7%98%D7%99%D7%99%D7%9C-%D7%A2%D7%9D-%D7%94%D7%AA%D7%A0%D7%9A-%D7%A2%D7%9C-%D7%AA%D7%A4%D7%A7%D7%99%D7%93%D7%95-%D7%A9%D7%9C-%D7%94%D7%A9%D7%A2%D7%A8-%D7%91%D7%99%D7%9E%D7%99-%D7%94%D7%90?di=1)



קנקן שפת צווארון – כלי חרס גדול, שגובהו 1.5-1 מ', טיפוסי מאד לאתרים מתקופת ההתנחלות (ברזל א) ולעיתים אף מכונה 'קנקן ההתנחלות הישראלי'. סביב כתפיו יש מן צווארון חרס בולט ומכאן כינויו).

[דוגמה:  קנקן מטיפוס 'שפת צווארון' מתל כנרות](http://www.hadashot-esi.org.il/report_detail.asp?id=1746&mag_id=118&print=all)

כתבי המארות – כתבי כישוף שנכתבו במצרים העתיקה. בכתבים רשומים שמות שליטים בארץ כנען וקללות שיחולו עליהם אם ימרדו במצרים. בדרך זו חשבו מלכי מצרים להטיל את אימתם על תושבי כנען. ברשימות אלו מופיעים שמות ערים בכל רחבי הארץ ובאזור ההר המרכזי נזכרות שכם וירושלים בלבד.

להמחשת חיי היום יום בימי התנ"ך אפשר להשתמש בסרטונים הקצרים [באתר על תל חצור](http://www.hazor.org.il/tour/) - העוסקים בבית המגורים, שער שלמה ומפעל המים.